Dobrý deň ………………...{Meno mentora},

veľmi nás teší dôvera, ktorú k vám prejavil/a ……….. {Meno Dofáka} a vybral/a si vás ako Mentora/Hodnotiteľa oblasti (ďalej len Mentor).

**Čo je to DofE:**

[Medzinárodná cena vojvodu z Edinburghu](https://www.dofe.sk/) (skrátene DofE, z anglického The Duke of Edinburgh's Award) je vzdelávací program pod záštitou britskej kráľovskej rodiny. Ide o jeden z popredných programov pracujúcich s mladými ľuďmi, ktorý ich pripravuje na život a zamestnanie. V roku 2019 sa do programu zapojilo viac ako 3600 mladých ľudí z celého Slovenska. Počas takmer 60-ročnej existencie DofE inšpiroval a zmenil životy viac ako ôsmim miliónom mladých ľudí na celom svete.

Medzinárodná cena vojvodu z Edinburghu ráta s tým, že každý mladý človek má potenciál uspieť bez ohľadu na to z akého prostredia vychádza. Mladí ľudia, ktorí sa zapoja do programu, sa stávajú sebaistejšími, cieľavedomejšími, rozvíjajú svoje zručnosti v oblastiach ako komunikácia, riešenie problémov a líderstvo. Viac informácií o programe nájdete na www.dofe.sk

**Kto je Mentor:**

Mentor je odborník v jednej z troch oblastí (Šport, Rozvoj talentu, Dobrovoľníctvo) a pomáha účastníkovi s nastavením a dosahovaní cieľa. Trvanie oblasti záleží od úrovne (Bronz, Striebro, Zlato), na ktorej sa účastník nachádza. Mentora si v každej oblasti identifikuje samotný účastník so schválením Vedúceho programu. Mentor je skúsenejšia osoba a je zároveň Hodnotiteľom aktivity v ORB, v ktorej po naplnení cieľa potvrdzuje jeho dosiahnutie pomocou krátkej hodnotiacej správy.

**Čo sa od vás ako Mentora očakáva:**

1. S Mentorom si účastník upresní zvolenú aktivitu a konkretizuje podobu cieľa. Keďže cieľ v športe a talente musí byť merateľný, s mentorom tiež prebehne úvodné meranie na určenie začiatočnej úrovne účastníka.
2. Cieľ by mal byť nastavený tak, aby bol v časovom rámci splniteľný a zároveň bol pre účastníka výzvou..
3. Mentor sa môže priebežne stretávať s účastníkom a zistiť ako sa mu darí a ako napreduje. Toto stretnutie môže prebiehať osobne, alebo prostredníctvom telefonátu/videohovoru.
4. Po naplnení časovej dotácie dostane Mentor do svojej emailovej schránky žiadosť o schválenie aktivity.

Viac o nastavovaní cieľov nájdete tu - <https://www.dofe.sk/upload/metodika-nastavovania-cielov-a-prace-s-dofakmi-2019.pdf>

Ďakujeme za pomoc, ktorú preukazujete mladým ľuďom a pomáhate tak zlepšovať Slovensko.

Tím DofE Slovensko